FIAN Norge trenger ny regnskapsfører! 
Jon Christian Ottersen har gjort en kjempeinnsats med å føre regnskapet vårt det siste året. Tusen takk! Han har dessverre ikke muligheter til å fortsette med dette. Har du lyst eller kjenner du noen som kan føre regnskapet for oss? Ta kontakt med Trond Skarpeteig: tlf. 9005 8185 eller trond@skarpeteig.no	

			Nyhetsbrev nr. 2/2004

Mat og rett	
Lørdag 16. oktober finner du oss foran Stortinget! 
Da er det Verdens Matvaredag, med internasjonal FIAN markering. Vi håper mange vil sende postkort og støtte kvinnenes kamp for jord i Honduras (se forside).
Astrid Solgaard vil lage et øyeblikkskunstverk. Hun har malt Tejino Jr. — en filippiner som daglig kjemper for jorda si. Hans kamp er manges og maleriet vil i løpet av dagen bli til et verdenskart — kom å se!
Ønsker du å gjøre noe 16. oktober?
Du kan samle inn postkort, ta kontakt med lokalpresse, invitere venner til middag og fortell om retten til mat. Ta kontakt hvis du ønsker flere kort!   
	
Vi reiser til India!
31. oktober til 12. november reiser Kristin Goa, Cecilie Haare, Kristin Kjæret og Stine Olsson på Fact Finding Mission til Uttar Pradesh, India. Tre av lokalgruppene og sekretariatet er representert. Vi skal oppsøke sakene hvor vi jobber med FIAN Uttar Pradesh, ha pressekonferanse og utarbeide en rapport om menneskerettighetsbrudd.
Ny lokalgruppe
Trine Ervik og Cecilie Haare har startet en ny lokalgruppe. De skal jobbe med krav om minsteinnetekt for kvinnelige syersker i uformell sektor i Uttar Pradesh, India.
De er begge allerede aktivt med i FIAN Norge med henholdsvis informasjonsarbeid og i lobbygruppa.	

Globaliseringskonferansen i Oslo 21. – 24. oktober, 
Samfunnshuset og Sentrum Scene
FIAN Norge vil være synlig på konferansen med stands og Astrid Solgaards øyeblikkskunstverk. I tillegg arrangerer vi flere seminar i regi av ForUMs matgruppe, blant annet ”59: Hva må til for å utrydde sulten” (lørdag kl. 13:30)
www.globalisering.no		I over tre år har mer enn 200 bondekvinner kjempet en juridisk kamp om 69 hektar jord mot universitetet i Honduras og dets ”Regional University Centre of the Atlantic Coast” (CURLA). For disse kvinnene er jorda grunnleggende – den sikrer deres rett til mat.
Jordstykket det handler om, har ligget brakk og neglisjert siden det ble gitt til universitetet til forsknings- og utdanningsformål. Siden universitetet aldri har brukt jorda til det den var ment for, og jorda har ligget ubrukt i ni år, har det nasjonale jordbruksinstituttet INA inkludert jorda i sitt landbruksreformprogram. 
Med støtte fra INA flyttet de jordløse kvinnene og deres familier til det aktuelle jordområdet i juni 2001 og de begynte å dyrke jorda for egen overlevelse. Til tross for at universitetet i Honduras aldri har brukt jorda, var de sterkt i mot kvinnenes tilstedeværelse: De og deres familier har vært gjenstand for voldelige utkastelser, og deres hytter og jordlapper er blitt brent.

Postkortene sendes til FIAN Norge. De vil samlet bli levert myndighetene i Honduras. Få med så mange som mulig — vi håper på endring!

	Universitetet påklaget saken til Høyesterett med krav om at jordområdet skulle ekskluderes fra landbruksreformprogrammet, slik at kvinnene skulle hindres fra å få tilgang på det. Dette innebar en trussel mot deres rett til å brødfø seg selv. 
Til tross for press fra bondeorganisasjoner og FIAN, avsa retten sin dom mot kvinnene. Ifølge dommen tilhører jorda universitetet.
Selv om saken er tapt juridisk, prøver FIAN å komme til en enighet med universitetet slik at kvinnene kan fortsette å bruke jorda.
Tre år etter at de flyttet til jordområdet lever de 200 kvinnene under svært usikre forhold siden de er i stadig fare for å bli kastet bort mens de dyrker basisvarer og driver gris- og fiskeoppdrett. 
FIAN må nå gripe inn i håp om å bedre situasjonen og for å sikre respekt og innfrielse av kvinnenes rett til jord og mat. 	
Mat på skolen i India
Skolematsordning innført i Khiri fra 1. september i år!  Delstatsmyndighetene i Uttar Pradesh har nå gitt etter for presset FIAN har lagt på dem over lang tid.  
Den 28. november 2001 vedtok høyesterett i India at elever i alle statlige grunnskoler skulle få et varmt måltid per dag på skolen. Likevel har flere av delstatene i India, deriblant i Uttar Pradesh, unnlatt å gi barn skolemat.  
I over to år har FIAN Blindern sendt brev til delstatsmyndighetene, der de har oppfordret dem til å gi barna i Khiri skolemat. FIAN Uttar Pradesh har fulgt opp brevene og drevet aktiv lobbyvirksomhet overfor myndighetene. Målet har vært å jobbe med en konkret skole, barneskolen i landsbyen Khiri, for at barna der skal få tildelt mat på skolen. Håpet er at gjennomslag et sted skal få ringvirkninger. 
FIAN Blindern i samarbeid med FIAN Uttar Pradesh vil fortsette å legge press på myndighetene til skolematsordningen blir innført i hele delstaten. 
Lokalgruppesamling 
I mange av sakene vi jobber med har det skjedd en positiv endring! Dette kunne Sanjay K. Rai fortelle oss under FIANs første internasjonale lokalgruppesamling i Oslo 28. – 29. august. Alle FIAN Norges lokalgrupper delte erfaringer med FIANister fra India, Belgia og Tyskland.
Lokalgruppene er viktig! Har du også lyst til å bidra aktivt med å bedre verden? Ta kontakt med oss!		Kasteløse kan få jord
tilbake

150 kasteløse familier kan få jorden sin tilbake. Familiene har vunnet fram i høyesterett i India. Press er nå nødvendig slik at dommen blir iverksatt.
Familiene har alltid dyrket et jordområde utenfor landsbyen Ambedakar, Uttaranchal. I 1993 ble de presset ut av området av et privat foretak, M/S Escorts Farms Ltd. Lokale myndigheter grep ikke inn, og lokale politimenn deltok i brutale overgrep mot familiene, som måttet flykte fra området. Familiene har siden blitt offer for urettmessige anklager og vilkårlig fengsling. 
Saken har gått igjennom hele det indiske rettssystemet. De kasteløse familiene har fått medhold på hvert nivå. Tidligere i år kom dommen fra Indias høyesterett i New Dehli: De 150 familiene er de rettmessige eierne og M/S Escorts Farms Ltd er beordret om å forlate jorda. De lokale myndighetene har gang på gang oversett dommen. FIAN legger nå press på lokale myndigheter slik at dommen blir iverksatt.   

Coca Cola, igjen...
Søk om at Coca Cola bruker sitt miljøfond til å rydde opp etter selskapets eget miljøgriseri i India. Dette er oppfordringen fra Kirkens Nødhjelp og FIAN Norge. 
Les mer: http://www.nca.no/article/view/4160/1/26		Retningslinjer for retten til mat

FNs komité for verdens matsikkerhet har sluttet seg til ”Frivillige retningslinjer for retten til mat”.De frivillige retningslinjene skal hjelpe nasjonale regjeringer i deres arbeid med å gjennomføre retten til mat som en grunnleggende menneskerettighet. 

De peker på manglende politisk vilje som en av hovedårsakene til sult. Retningslinjene vil være et viktig redskap i kampen for økt matsikkerhet. De gir FAO (FNs organisasjon for ernæring og landbruk) et klart mandat til å ta fatt på et omfattende rettighetsbasert arbeid, og de utfordrer regjeringer som hittil har vært lite engasjert i kampen mot sult. 
En verdensomspennende allianse av organisasjoner fra det sivile samfunn har jobbet hardt for å påvirke arbeidet med retningslinjene. “Mange regjeringer var i utgangspunktet ikke villige til å forhandle om retten til mat. Mange frykter at retten til mat vil kreve endringer i nasjonal politikk som følge av at individer begynner å hevde sin rett til fullgod mat. Men skal vi oppnå en betydelig reduksjon av sult vil slike endringer være nødvendige,” sier Michael Windfuhr fra FIAN Internasjonalt. 
Forhandlingene har gitt både positive og negative resultater. På den ene side er det positivt at retningslinjene reflekterer og refererer til sentrale dokumenter og tolkninger som er blitt utarbeidet av FN og det sivile samfunn det siste tiår. Med tilslutning til retningslinjene har regjeringer verden over akseptert og bekreftet disse 	standardene. De frivillige retningslinjene vil bli et viktig referansedokument for framtidige tolkninger av økonomiske, sosiale og kulturelle rettigheter. På den annen side er statenes ansvar for å gjennomføre disse standardene uttrykt veldig svakt. Formuleringer som “Statene inviteres til...” og “om det er ønskelig” har vært gjennomgående i forhandlingsprosessen. En felles uttalelse fra det sivile samfunn i juli 2004 uttrykte stor skuffelse for manglende politisk vilje fra regjeringene.
Til tross for svake formuleringer, gir retningslinjene uttrykk for hva statene bør gjøre for å stoppe eller hindre brudd på retten til mat. De vil derfor være et godt redskap for organisasjoner og medlemmer av det sivile samfunn som ønsker å holde regjeringer ansvarlige for menneskerettighetsbrudd. Retningslinjene skal formelt adopteres på FAOs rådsmøte i november. Samtidig vil FIAN invitere det sivile samfunn til et møte der de skal planlegge omfattende oppfølging av retningslinjene.  

Verden i Tromsø — Tromsø i verden; 
22. – 31. oktober
FIAN har fått en forespørsel om å være synlig under den internasjonale uka i Tromsø. Har du mulighet til å bidra? Ta kontakt med sekretariatet, tlf. 22 42 32 11 eller 901 38 264 eller post@fian.no!
www.verdenitromso.no